jkorsvik/nowiki_second_scrape_merged huggingface dataset:
Odd Riisnæs

Odd Riisnæs (født 12. mai 1953) er en norsk jazzmusiker (saksofon) og komponist, kjent fra en rekke utgivelser og samarbeid, sønn av pianist Eline Nygaard Riisnæs og bror til jazzsaksofonist Knut Riisnæs og pianisten Anne Eline Riisnæs.Riisnæs var med i orkestre ledet av Terje Lie, Paul Weeden, Ditlef Eckhoff, 
Richard Badendyck, Per Husby, Ole Jacob Hansen/Harald Gundhus, Dag Arnesen, Jens Wendelboe, Kjell Karlsen og Jan Harrington.
På 80-tallet var han i Kråbøl, Oslo 13,  Radiostorbandet og Lille Frøen Saksofonkvartett.  
Riisnes ga ut to plater som leder for Odd Riisnæs Quartett med Dag Arnesen piano,
Tom Olstad trommer og Kåre Garnes bass.  Enda flere plater ble det med Odd Riisnæs Project og kollegene Pål Thowsen trommer, Bjørn Kjellemyr bass og Steinar Larsen gitar.
Riisnæs har også vært tilknyttet Norges musikkhøgskole som universitetslektor i hørelære.


== Utgivelser ==
Odd Riisnæs Quartet, Speak low (Taurus Records, 1987)
Odd Riisnæs Quartet, Thoughts (Taurus Records, 1990).
Another version (1993) med Iver Kleive, Steinar Larsen gitar, Terje Gewelt bass og Olstad.
Odd Riisnæs Project, Your ship (1996)
Odd Riisnæs Project, Another breeze (Hot Club Records, 2003) med gjester som Sigmund Thorp og Jorunn Lovise Husan.
Another road (Ponca Jazz Records, 2008).  Mest egne komposisjoner. Med Jorunn Lovise Husan og strykekvartett (Sunniva Oftedahl og Ursula Mühlberger fiolin, Hanne Søbye viola, Sigrun Eng cello).  Også med er kammerkoret Via Cantus og bestillingsverket Southport til Oslo Griegfestival (2004).


== Referanser ==


== Eksterne lenker ==
Offisielt nettsted 
Biografi fra Jazzbasen.
Diskografi fra Jazzbasen.
Sasha Gabor

Sasha Gabor Sarközy (født Samuel Guttman; 6. juni 1945 i Ungarn, død 27. juni 2008 i Thailand) var en norsk-amerikansk pornoskuespiller.
Gabor kom til Norge i 1957 som ungarsk flyktning, vokste opp på Lillestrøm i Norge og arbeidet i flere år i amerikansk pornoindustri. Han deltok i over 530 filmer. Gabor flyttet tilbake til Norge i 2001.
Gabor var gift og skilt tre ganger og fikk til sammen fem barn med: 

Rosalinda Ponce Gabor (gift: juni 1987 – skilt: august 1996); tre barn,
Aud Berggren Gabor (gift: august 1979 – skilt: mars 1983); to barn og
Anita Gabor (gift: oktober 1967 – skilt: september 1977); ingen barn.Gabor startet som 38-åring sin pornokarriere som skuespiller i USA med filmen Every Woman has a Fantasy (1983).
Gabor arbeidet også som musiker, forfatter og som «look-alike» til Burt Reynolds og Sean Connery.
Gabor deltok blant annet i et dokumentarprogram sammen med Alex Rosén om pornoindustrien i USA og Norge.
Gabor bar alltid halskjede med David-stjernen (også i filmene) på grunn av sitt jødiske opphav.
Sasha er et vanlig kallenavn for Samuel som var hans fødenavn.
Gabor døde på feriereise i Thailand i 2008.


== Referanser ==


== Eksterne lenker ==
(en) Sasha Gabor på Internet Movie Database 
(en) Sasha Gabor hos The Movie Database 
(en) Sasha Gabor på Adult Film Database 
(en) Sasha Gabor på Internet Adult Film Database
Ciudad Victoria

Ciudad Victoria (også kjent kun som Victoria) er hovedstaden i den meksikanske delstaten Tamaulipas. Byen ligger midt i staten, dekker 1 638 km² og har omtrent 261 000 innbyggere.
Ciudad Victoria ble grunnlagt 6. oktober 1750, og av José de Escandón y Helguera gitt navnet Villa de Santa Maria de Aguayo. 20. april 1825 ble byen offisielt tildelt bystatus, og skiftet navn til Ciudad Victoria, etter Mexicos første president, Guadalupe Victoria. I 1890 ble det lagt jernbane gjennom byen, og det gjorde byen til et stoppested mellom Monterrey og Tampico.
Mange viktige monumenter og bygninger ble bygd rundt 1900, blant annet en bronsestatue av Benito Juárez i 1897, Juárez Teater i 1899 og et minnesmonument over heltene fra frigjøringen av Mexico.


== Referanser ==
Kongsmo kapell

Kongsmo kapell er en langkirke fra 1937 på Kongsmoen i Høylandet kommune, Trøndelag fylke.
Byggverket er i tre og har 110 plasser.


== Eksterne lenker ==
(no) «Kongsmo kapell». Kirkesøk. Den norske kirke. 
«Kongsmo kapell». Kulturminnesøk. Riksantikvaren – Direktoratet for kulturminneforvaltning.
Heggstad kirke

Heggstad kirke er en langkirke fra 1887 på Sandvollan i Inderøy kommune, Trøndelag fylke. Den ligger i et jordbruksområde om lag 10 km sør for Steinkjer.
Kirken har 250 plasser. Det er galleri i kirken, som har et pipeorgel fra Brødrene Torkildsen på 12 stemmer fra 1986. Prekestol og døpefont i tre er fra 1887. Det er to kirkeklokker i kirken, en fra 1765 og en fra 1905. Altertavlen er av Karl Uchermann 1905 og har motivet Christus Consolator – «Kristus Trøsteren».  Den er en kopi av altertavlen i Sofia Albertina kyrka i Landskrona i Skåne i Sverige, malt i 1885 av den danske maleren Carl Bloch (1834–1890).
Kirken ble bygd til avløsning for Hustad kirke fra ca 1150.


== Litteratur ==
Heggstad kyrkje 1887-1987. Soknerådet. 1987. 


== Eksterne lenker ==
Heggstad kirke
Altertavle og kor
(no) «Heggstad kirke». Kirkesøk. Den norske kirke. 
«Heggstad kirke». Kulturminnesøk. Riksantikvaren – Direktoratet for kulturminneforvaltning.
Akkompagnement

Akkompagnement er opprinnelig et fransk ord: accompagnement, accompagner, videre gjennom italiensk accompagnamento, perfektum partisipp accompagnato, norsk å akkompagnere, det vi si å gå sammen (med noen). Som musikkuttrykk  betyr det tonefølge. En akkompagnatør skal ledsage hovedstemmen i et musikkstykke og  er underordnet solisten eller koret, og må avstemme sin spillemåte etter det.Vanlige akkompagnementsituasjoner er kantater med instrumentalakkopagnement, Lieder, solosang-opptredener ellers. Opptrer to sangere eller instrumenter sammen kalles det duett.


== Referanser ==
José Luis Arrieta

José Luis Arrieta Lujambio (født 16. juni 1971 i San Sebastián) er en tidligere profesjonell spansk syklist.  Hans profesjonelle karriere startet i 1993, for Banesto, og ble avsluttet i det franske laget AG2R - La Mondiale.
Fra 2011 er han sportsdirektør i Team Movistar.


== Referanser ==


== Eksterne lenker ==
(en) José Luis Arrieta – ProCyclingStats 
(en) José Luis Arrieta – Cycling Archives 
(en) José Luis Arrieta – Cycling Quotient 
(en) José Luis Arrieta – CycleBase 
(en) José Luis Arrieta – TheSports.org
Varzuga

Varzuga (russisk: Варзуга) er ei elv sør på Kolahalvøya i Murmansk oblast i Russland. Den er 254 km lang, og nedbørfeltet er på 9 840 km². Vannføringen ved utløpet i Kvitsjøen er 77 m³/s i gjennomsnitt og opptil 300 m³/s under vårflommen i mai og juni. 
Varzuga regnes som verdens mest betydningsfulle elv for elvemusling (Margaritifera margaritifera). Populasjonen der ble over en strekning på cirka 200 km i 1998 estimert til cirka 51 millioner individer, noe som utgjør omkring halvparten av den russiske bestanden. Elva fryser til i oktober og er islagt til mai.


== Referanser ==


== Eksterne lenker ==
(en) Varzuga River – kategori av bilder, video eller lyd på Commons
Salberg kirke

Salberg kirke er en langkirke fra 1715 i Inderøy kommune, Trøndelag fylke.Kirka er bygd i tre og har 150 plasser. Den er fredet.Den eldste sikre dokumentasjon av en kirke på Salberg er fra Aslak Bolts jordebok fra 1432, som nevner Sadulberg Kirche på Røren. I Olav Engelbrektssons jordebok fra 1533 nevnes Saelbergs kirke.
Senere kilder nevner en stavkirke på Salberg.. Middelalderkirken stod til rundt 1644 da det ble bygd til et nytt skip, slik at det gamle skipet ble kor og det gamle koret sakristi. I et kirkeregnskap fra 1700–03 beskrives den daværende kirken som forfallen og oppråtnende. Den nye kirka ble oppført 1713–15 av Simon Paulsen.Salberg nevnes både på 1500- og 1700-tallet som annekskirke til Sakshaug, hovedkirka i Inderøy.Kirka har altertavle datert til 1650, med korsfestelse, fotvasking og figurer av Moses og døperen Johannes. Tavla er laget av en anonym bygdekunstner i stilen etter Johan Contrafeier og Johan Bilthugger. Døpefonten har et fat fra tidlig 1700-tall og en fot som ifølge tradisjonen skal ha vært fuglebad i en finere Trondheimshage. Kirka har et udatert epitaf på sørveggen over «Asbjørn Olufsen velbedaget Danemand uti ott og tredive Aar». En skipsmodell som henger i taket er et tredekket krigsskip med 38 kanoner fra tidlig på 1700-tallet.Kirkeklokkene er fra 1855 og 1977. En eldre klokke som oppbevares i kirka skal være fra 1100-tallet. Kirka fikk sitt første orgel i 1865, og nytt orgel i 1963


== Referanser ==


== Eksterne lenker ==
(no) «Salberg kirke». Kirkesøk. Den norske kirke. 
«Salberg kirke». Kulturminnesøk. Riksantikvaren – Direktoratet for kulturminneforvaltning.
Eksonym og endonym

Et eksonym er et stedsnavn eller et demonym på et annet språk enn det som blir brukt av innbyggerne på stedet eller folket selv. 
Det motsatte av eksonym er endonym, som er navnet innbyggerne selv bruker. Uttrykket autonym betyr det samme. 
Eksempel: Allemagne, Germany og Tyskland er eksonymer, mens Deutschland er endonym. Alle navnene betegner det samme landet.
På norsk, både bokmål og nynorsk, brukes eksonymer for en del navn i andre land, særlig navn på landene. Storbritannia, Frankrike og Japan er andre eksonymer. Samtidig bruker man også mange endonymer, særlig på byer og mindre steder. For eksempel bruker man endonymet München på norsk, mens man på engelsk bruker eksonymet Munich for den samme byen.
På riksmål er endonymer noe mindre vanlig enn på bokmål, og iblant kan begge former være i bruk, for eksempel både «Venezia» og «Venedig».I Norge regnes som regel både norske, samiske og kvenske stedsnavn som endonymer, siden norsk og samisk er offisielle språk i Norge, og kvensk har status som eget språk. Det kan hevdes at samiske og kvenske stedsnavn som ligger utenfor de samiske og kvenske kjerneområdene er eksonymer, men dette er mindre vanlig.


== Støtende og nedsettende eksonymer ==
Noen eksonymer, både for folkegrupper og stedsnavn, anses for å være støtende. Det gjelder f.eks. «lapper» om samer, og «neger» og tilsvarende på flere andre språk. I Nord-Makedonia anees betegnelsen «FYROM» (Former Yugoslavic Republic of Macedonia) meget støtende.
Men hvorvidt et eksonym er støtende, er ikke alltid éntydig. «Nigger» anses gjerne som enda mer støtetende enn «neger», men enkelte har begynt å bruke det om sin egen folkegruppe. Noe lignende skjedde da Kahlid Hussain i 1986 adopterte det meget nedsettende eksonym «pakkis» ved å utgi en roman ved samme navn.


== Noter ==


== Referanser ==


== Kilder ==
Språkrådet: Jemen eller Yemen – åssen skriver vi utenlandske geografiske navn?
Universitetet i Oslo: Spørjekassa om namn
Seniorrådgiver Terje Larsen ved Institutt for lingvistiske og nordiske studier, Universitetet i Oslo


== Litteratur ==
Hans Ringstam: Standardisering av geografiska namn, om FN:s ortnamnsarbete. Lantmäteriet, Gävle 2005. ISSN 1103-0054
Kaisa Rautio Helander: Samiske navn som eksonymer og endonymer. I Utanlandske namn i Norden, NORNA-rapporter 68. Norna-förlaget, Uppsala 1999
Leka kirke

Leka kirke er en langkirke fra 1867 i Leka kommune, Trøndelag fylke. Byggverket er i tre og har 202 plasser. Kirkens beliggenhet på Husby har vært kirkested på Leka siden 1634, og før dette var kirkestedet på Leknes.
Kirkens fremste klenodier er fem temperamalerier fra 1700-tallet og et hollandsk alterskap fra 1500-tallet.


== Litteratur ==
Leka kirke 100 år 1867–1967. Leka menighetsråd. 1967. 
Alf Henry Rasmussen, red. (1993). «Leka kirke». Våre kirker. Norsk kirkeleksikon. Kirkenær: Vanebo forlag. s. 210. ISBN 82-75-27022-7. 


== Eksterne lenker ==
(no) «Leka kirke». Kirkesøk. Den norske kirke. 
«Leka kirke». Kulturminnesøk. Riksantikvaren – Direktoratet for kulturminneforvaltning. 
Leka kirke på Kirken.no
F-Secure

F-Secure Corporation er et finsk anti-virus- og datasikkerhetsfirma som utvikler programvare for å sikre mot ondsinnet programvare og trusler fra internett. Firmaet ble etablert den 16. mai 1988 av Risto Siilasmaa og Petri Allas i Helsingfors, Finland som Data Fellows, men endret i 1999 til nåværende firmanavn. Selskapet er representert i over 100 land. Administrerende direktør er Christian Fredrikson.


== Eksterne lenker ==
Offisielt nettsted 
(en) F-Secure – kategori av bilder, video eller lyd på Commons
Åsen kirke

Åsen kirke er en langkirke fra 1904 i Åsen (Levanger), Trøndelag fylke.
Byggverket er i tre og har 400 plasser. Kirken er oppført i sveitserstil, og har adkomst via Fv753 og E6. Dagens kirke ble bygd som erstatning for en tidligere kirkebygning som brant i 1902.


== Eksterne lenker ==
(no) «Åsen kirke». Kirkesøk. Den norske kirke. 
«Åsen kirke». Kulturminnesøk. Riksantikvaren – Direktoratet for kulturminneforvaltning.
Soon Seilforening

Soon Seilforening (stiftet 18. februar 1919) er en seilforening fra Son i Akershus, som i mange år hadde tilhold i utestedet Klubben i Son. I 1986 ble det nybygde klubbhuset Neptun tatt i bruk, med tilhørende nybygd bryggeanlegg. Seilforeningen er tilknyttet og underlagt Norges Seilforbund gjennom Oslo og Akershus Seilkrets.
Foreningen har ca. 550 medlemmer med aktiviteter som blant annet jolleseiling for barn og havseiling med store seilbåter.
Foreningen har arrangert og arrangerer jevnlig større arrangementer som Norgesmesterskap og Norgescuper. Fra 2002 har foreningen årlig arrangert et av arrangementene som inngår i NORC-rankingen, hvor seilere fra hele Norge deltar.


== Eksterne lenker ==
Offisielt nettsted
San Sebastián

San Sebastián (baskisk: Donostia) er en kystby og kommune i den autonome regionen Baskerland i Spania. Den ligger ved kysten av Biscayabukten 20 kilometer fra grensen mot Frankrike.
Byens sentrale deler og strandpromenader går i viktoriansk arkitektur – byen var rundt forrige århundreskifte en stor turistby for den spanske kongefamilien og adelskapet.
Hvert år holdes en stor festival i byen, semana grande, med tyrefekting, festivaltog og aktiviteter som konserter, tivoli og rokonkurranser. Hver høst arrangeres en internasjonal filmfestival i byen.
San Sebastian er også kjent for de to store sandstrendene som strekker seg ut på hver sin side av byens sentrum. La Concha (skjellet) er den største av strendene. Den andre stranden ligger utenfor bydelen Gross. Den er kjent for sine store bølger og gode surfemuligheter.


== Referanser ==


== Eksterne lenker ==
Offisielt nettsted 
Offisielt nettsted 
Offisielt nettsted 
Offisielt nettsted 
(en) Donostia-San Sebastián – kategori av bilder, video eller lyd på Commons 
(en) Donostia-San Sebastián – galleri av bilder, video eller lyd på Commons
Dave Kilminster

Dave Kilminster (født 25. januar 1962 i Bristol) er en britisk gitarist, vokalist, låtskriver og musikklærer. Han er mest kjent for å ha turnert sammen med Keith Emerson (siden 2002) og med Roger Waters på hans The Dark Side Of The Moon Tour (2006), der han fremfører gitar- og vokalparti som opprinnelig var David Gilmours. Han har også spilt sammen med John Wetton (ex. King Crimson), Ken Hensley (ex. Uriah Heep), Quango, The Nice, og Carl Palmer. Han har også vært på turne med den britiske musikeren Steven Wilson under «Hand. Cannot. Erase.»-turneen. 


== Eksterne lenker ==
Offisielt nettsted 
(en) Dave Kilminster på Discogs 
(en) Dave Kilminster på MusicBrainz 
(en) Dave Kilminster på Songkick
Ekne kirke

Ekne kirke er en langkirke fra 1893 i Levanger kommune i Trøndelag.
Byggverket er i tømmer og har 220 plasser.


== Litteratur ==
Harald Dalen m.fl. (1993). Ekne kirke 100 år 1893–1993. Ekne sogneråd. 
Alf Henry Rasmussen (1993). «Ekne kirke». Våre kirker. Norsk kirkeleksikon. Kirkenær: Vanebo forlag. s. 227. ISBN 82-75-27022-7. 


== Eksterne lenker ==
(no) «Ekne kirke». Kirkesøk. Den norske kirke. 
«Ekne kirke». Kulturminnesøk. Riksantikvaren – Direktoratet for kulturminneforvaltning.
Stortingsvalget 1997

Stortingsvalget 1997 ble avholdt 15. september 1997.
Sittende statsminister Thorbjørn Jagland hadde stilt et «kabinettsspørsmål til velgerne», med ønske om en minimumsoppslutning på 36,9 prosent av stemmene. Ettersom dette ikke ble oppnådd, gikk Thorbjørn Jaglands regjering av, og ble etterfulgt av Kjell Magne Bondeviks første regjering, en mindretallsregjering utgått fra KrF, Sp og V. 


== Valgresultat ==


=== Nasjonalt ===


=== Valgkretsene ===


==== Mandatfordeling og endringer fra 1993 ====
markerer hvert av de åtte utjevningsmandatene


== Se også ==
Liste over stortingsrepresentanter 1997–2001


== Kilder ==
Statistisk sentralbyrå
Stortinget i navn og tall. Stortingets administrasjon, Informasjons- og dokumentasjonsavdelingen. 1998. ISBN 8200229076.
Rakel Wahl

Rakel Kristine Wahl (født 18. mars 1921 i Lier, død 14. desember 2005 samme sted) var en norsk langrennsløper.
Hun vant 10 kilometer for kvinner under norgesmesterskapet på ski i både 1958 og 1959. Under vinter-OL i Oslo i 1952 kom hun på 6.-plass under 10 km. Dette var første gang kvinnelangrenn stod på programmet i et OL, og hun var dermed den første norske kvinne til å ta poeng under vinter-OL. Hun var dessuten deltaker på 10 km med 11.-plass og var med på det norske laget i 3 x 5 km stafett som kom på 4.-plass under OL i 1956.


== Medaljer i norske mesterskap ==


== Referanser ==


== Eksterne lenker ==
(en) Rakel Wahl – Olympedia 
(en) Rakel Wahl – Sports-Reference (OL-resultater – arkivert) 
(en) Rakel Wahl – FIS (langrenn) 
Artikkel fra Liernett
Stortingsvalget 1985

Stortingsvalget 1985 ble avholdt 9. september 1985. Antallet representanter økte fra 155 i 1981 til 157 i 1985, ved at Akershus hadde fått to representanter i tillegg.
Valget ble gjennomført med listeforbund, med mulighet for reservasjon. Ordningen ble benyttet av 

Høyre og Senterpartiet i Østfold (tre mandater til H),
Det Liberale Folkepartiet og Høyre i Telemark (ingen innvirkning),
Kristelig Folkeparti og Senterpartiet i Oppland (ingen innvirkning), Buskerud (ett mandat til Sp), Vestfold (ett mandat til Krf), Telemark (ett mandat til Krf), Aust-Agder (ingen innvirkning) og Troms (ett mandat til Krf),
Det Liberale Folkepartiet og Kristelig Folkeparti i Sør-Trøndelag (ett mandat til Krf),
Det Liberale Folkepartiet, Kristelig Folkeparti og Senterpartiet i Akershus (ett mandat til Sp), Oslo (ett mandat til Krf), Vest-Agder (ingen innvirkning), Hordaland (ingen innvirkning), Nord-Trøndelag (to mandater til Sp) og Finnmark (ingen innvirkning).Kåre Willochs regjering fortsatte etter valget, men Fremskrittspartiet var kommet i en vippeposisjon, og bidro i 1986 til å stemme ned regjeringen med den konsekvens at Willoch trådte tilbake og ble etterfulgt av Gro Harlem Brundtlands andre regjering. Venstre falt ut av Stortinget for første gang i partiets historie.


== Valgresultat ==


=== Nasjonalt ===


=== Valgkretsene ===


==== Mandatfordeling og endringer fra 1981 ====


== Se også ==
Liste over stortingsrepresentanter 1985–1989


== Kilder ==
Norges Offisielle Statistikk
Statistisk sentralbyrå: Personar med røysterett, godkjende røystgjevingar og valdeltaking i prosent. Stortingsvala 1945-2005
Statistisk sentralbyrå: Valde representantar etter parti/valliste og kjønn. Stortingsvala 1945-2005
Statistisk sentralbyrå: Godkjende røyster, etter parti/valliste
Olaf Chr. Torp (1986). Stortinget i navn og tall. Universitetsforlaget. ISBN 8200181383.
Roy Nikolaisen

Roy Nikolaisen (født 2. januar 1964) er en norsk jazzmusiker (trompet), kjent fra flere innspillinger og besetninger.
På 80-tallet spilte han i Kix (1982–), i Sandvika Storband, med Geir Wentzel, Halvdan Sivertsen.  
Med Staffan Williams-Olsson medvirket han på flere utgivelser på 90-tallet.  Han spilte på plate med Geirr Lystrup (1996).

Bosatt på Gjøvik. Der har han også vært aktiv i det lokale Pastor Wang Quintet på utgivelser.
Han ga selv ut Roy's choice (Gemini Records, 2004), med musikerne Olga Konkova piano, Knut Riisnæs saksofon, Tom Steinar Lund gitar, Olaf Kamfjord bass, Øyvind Gravdal saksofon, og David Trübenbach trommer.  Den senere tid har han også spilt i Sharp 9, i Frode Nymo kvintett, med Jan Erik Vold/Egil Kapstad (Storytellers, 1998), i Tine Asmundsen's gruppe Lonely Woman som spilte med David Murray under Kongsberg Jazzfestival 2010, samt på utgivelser med Øyvind Gravdal.  På Dølajazz 2006 var han i Paul Weeden oktett, og nå nylig var han i kvintetten «Changes» med Tom Olstad, Nils Jansen, Rune Klakegg og Kåre Garnes.
Han ble headhuntet av den italienske komponisten og gitaristen Rino Arbore i 2008 etter Rino hørte Roy på MySpace. Han har siden den gang vært med i Rino Arbore Quartet. De har gitt ut Sweet Wind og Suggestions from Space (No Flight Records, 2009 og 2012).


== Referanser ==
Teriberka

Teriberka (russisk: Териберка, kildinsamisk: Тырьбэрь – «Boplassen ved verdens ende») er ei elv nord på Kolahalvøya i Murmansk oblast i Russland. Elva er 127 km lang, og har utløp i Barentshavet rundt 50 km øst for Murmansk. Nedbørfeltet er på 2 227 km².
Det er utbygd to vannkraftverk langs elva, med en total kapasitet på 157 MW og en årlig produksjon på 290 GWh.


== Referanser ==
Loris Capirossi

Loris Capirossi (født 4. april 1973 i Castel San Pietro Terme, Bologna, Italia) er en italiensk motorsykkelracer som kjører for Rizla Suzuki i MotoGP.
Capirossi har blitt verdensmester tre ganger; To ganger i 125cc-klassen i 1990 og 1991, og én gang i 250cc-klassen i 1998. Han er også tidenes mest erfarne MotoGP-fører, og han startet sitt 300. motorsykkel Grand Prix i Qatar i 2010.


== Eksterne lenker ==
(de) Loris Capirossi – Munzinger Sportsarchiv 
(en) Loris Capirossi – Driver Database 
(en) Loris Capirossi – eWRC-results.com 
(en) Loris Capirossi – MotoGP 
Capriossis hjemmeside
Markabygda kirke

Markabygda kirke er en langkirke fra 1887 i Levanger kommune, Trøndelag fylke.
Byggverket er i tre og har 170 plasser. Kirken ble tegnet av arkitekt Ole Andresen.


== Litteratur ==
Alf Henry Rasmussen (1993). «Markabygda kirke». Våre kirker. Norsk kirkeleksikon. Kirkenær: Vanebo forlag. s. 227. ISBN 82-75-27022-7. 


== Eksterne lenker ==
(no) «Markabygda kirke». Kirkesøk. Den norske kirke. 
«Markabygda kirke». Kulturminnesøk. Riksantikvaren – Direktoratet for kulturminneforvaltning.
Nattlue

Nattlue er ei lue som blir brukt når en sover. Nattlue er sjelden i bruk som nattøy i dag, men ble inntil tidlig på 1900-tallet  brukt både av kvinner og menn for å holde varmen i kalde hus om natta og for å holde frisyren i orden.  Nattluene hadde gjerne form som ei topplue, eller ei kyse for kvinner, som også kunne bruke hårnett eller hårbånd for å holde håret på plass. Nattluene var oftest hvite eller lyse og kunne være sydd av vevd tekstil, for eksempel myk ull eller bomull (flannel), eller være strikket.
Små, nattlueliknende hodeplagg kunne på 1700- og 1800-tallet også bæres sammen med morgenkåper, slåbroker og andre uformelle inneklær. 

		
		


== Annet ==
«Nattlue» er også kjælenavn på kondom.
Det engelske nightcap betyr «nattlue», men også en siste drink før leggetid. Nightcap er også navn på et samlealbum fra 1993 med det britiske rockebandet Jethro Tull.
Danmarks store eventyrdikter H. C. Andersen utgav eventyret «Pebersvendens nathue» («Peppersvennens nattlue») i 1858.


== Referanser ==


== Eksterne lenker ==
(en) Nightcaps (headgear) – kategori av bilder, video eller lyd på Commons 
«DigitaltMuseum: Søk:  'nattlue'». DigitaltMuseum. Besøkt 21. mai 2012. 
Svensk damenattlue fra 1860 med kniplinger og knytebånd
Casey Stoner

Casey Stoner (født 16. oktober 1985 i Southport, Queensland, Australia) er en australsk motorsykkel racer som kjører for Repsol Honda Team i MotoGP.
Stoner debuterte i MotoGP-klassen i 2006 for satellitt-teamet LCR Honda, før han gikk over til Ducati, som han også ble verdensmester for, i 2007. Etter fire år hos Ducati signerte Stoner for Honda's fabrikkteam Repsol Honda. og ble verdensmester for andre gang samme år. Casey Stoner avslutter sin MotoGP-karriere etter 2012 sesongen.
Stoner ble i 2013 utnevnt til medlem av Order of Australia.


== Referanser ==


== Eksterne lenker ==
Offisielt nettsted 
(en) Casey Stoner – kategori av bilder, video eller lyd på Commons 
(en) Casey Stoner – galleri av bilder, video eller lyd på Commons 
(de) Casey Stoner – Munzinger Sportsarchiv 
(en) Casey Stoner – Sport Australia Hall of Fame 
(en) Casey Stoner – MotoGP